《和刘后村梅花百咏》
宋代·方蒙仲

凛凛冰清岩壑气，亭亭玉立庙廊身。
从前误把瑶姬比，雌了梅花俗了人。

作者简介：（1214—1261）宋兴化军莆田人，初名澄孙，字蒙仲，以字行。方大东子。理宗淳祐七年进士。历邵武军教授，泉州通判。知邵武军，表倡儒术，请立樵川书院，以广教学，治以最闻。官至秘书丞。始以文字见知于贾似道。及似道相，独求外补。有《女教》、《通鉴表微》、《洞斋集》。